**D I S P O Z I Ţ I E**

**privind aprobarea componenței nominale a Comisiei de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției publice**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 3041/30.01.2025, elaborat de către Secretarul General al Județului Cluj, prin care se motivează și fundamentează emiterea actului administrativ;

Luând în considerare:

* art. 20 din Anexa nr. 3 la Hotărârea Consiliului Județean Cluj nr. 147/2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj, cu modificările și completările ulterioare;
* Dispoziția Președintelui Consiliului Județean Cluj nr. 271/2022 privind aprobarea Planului de integritate al Consiliului Județean Cluj;
* Dispoziția Președintelui Consiliului Județean Cluj nr. 21/2021 privind constituirea Comisiei de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției publice;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. f), alin. (4) lit. a) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 1 și ale art. 3 - 5 din Ordonanța Guvernului nr. 119/1999 privind controlul intern şi controlul financiar preventiv, aprobată prin Legea nr. 301/2002, republicată, cu modificările şi completările ulterioare;
* art.2 alin. (1) și alin. (2) din Legea nr. 251/2004 privind unele măsuri referitoare la bunurile primite cu titlu gratuit cu prilejul unor acțiuni de protocol în exercitarea mandatului sau a funcției;
* Anexei nr. 1 la Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările și completările ulterioare;
* art.2, art. 4 din Anexa la Hotărârea Guvernului României nr. 1126/2004, pentru aprobarea Regulamentului de punere în aplicare a Legii nr. 251/2004 privind unele măsuri referitoare la bunurile primite cu titlu gratuit cu prilejul unor acțiuni de protocol în exercitarea mandatului sau a funcției;
* punctul C.2.1.III, Anexa nr. 3 și Anexa nr. 4 din Hotărârea Guvernului nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia;
* Ordinul Ministerul Finanțelor Publice nr. 1262/2006 privind stabilirea conturilor deschise la unitățile Trezoreriei Statului, în care se achită sumele prevăzute la art. 2, alin. (3) și (5) din Legea nr. 251/2004 privind unele măsuri referitoare la bunurile primite cu titlu gratuit cu prilejul unor acțiuni de protocol în exercitarea mandatului sau a funcției;
* Standardul 1 din Ordinul Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
	+ art. 26 alin. (2) lit.f) din Anexa nr. 1 la Dispoziția Președintelui Consiliului Județean Cluj nr. 591/2024 privind sistemul de control intern managerial în Consiliului Judeţean Cluj;
	+ Procedura de sistem 04- privind declararea cadourilor la nivelul Consiliului Judeţean Cluj;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**dispune:**

**Art.1.** Se aprobă componența nominală a Comisiei de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției publice din cadrul Consiliului Județean Cluj:

1. președinte: Ligia Cîineanu-director executiv- Consiliul Județean Cluj
2. membri: Alin Iuga- șef serviciu- Consiliul Județean Cluj
3. Liliana Mureșan- consilier-Consiliul Județean Cluj

**Art.2.** **(1)** Mandatul membrilor Comisiei este de 3 ani şi nu mai poate fi reînnoit.

**(2)** Cu 30 de zile înainte de expirarea mandatului membrilor comisiei, președintele Comisiei elaborează o informare cu privire la expirarea mandatului.

**Art.3.** Membrii Comisiei vor duce la îndeplinire prevederile legale în materie și atribuțiile stabilite prin procedura de sistem 04- privind declararea cadourilor la nivelul Consiliului Judeţean Cluj.

**Art.4. (1)** Prezenta dispoziţie se comunică, prin poșta electronică, persoanelor desemnate la art. 1, aleșilor locali, membrilor Comisiei de monitorizare a sistemului de control intern managerial în Consiliului Judeţean Cluj, Compartimentului Audit Intern, precum şi Prefectului Judeţului Cluj şi se aduce la cunoştinţă publică prin publicarea pe pagina de internet „www.cjcluj.ro”.

**(2)** Membrii Comisiei de monitorizare vor disemina personalului din subordine dispoziția după cum urmează:

1. funcționarilor publici;
2. personalului contractual care are obligația de declarare a averii.

 **PREŞEDINTE CONTRASEMNEAZĂ:**

 **SECRETAR AL GENERAL JUDEŢULUI**

Alin Tișe Simona Gaci

**Nr. 42 din 4 februarie 2025**